

**ระเบียบมหาวิทยาลัยธรรมศาสตร์**

**ว่าด้วยหลักเกณฑ์และอัตราการจ่ายเงินค่าตอบแทนแก่บุคลากรทางการศึกษาของศูนย์ลำปาง พ.ศ. ๒๕๕๑**

\_\_\_\_\_\_\_\_\_\_\_\_\_\_\_\_\_\_\_\_\_\_

โดยที่เป็นการสมควรกำหนดให้มีระเบียบมหาวิทยาลัยธรรมศาสตร์ว่าด้วยหลักเกณฑ์
และอัตราการจ่ายเงินค่าตอบแทนแก่บุคลากรทางการศึกษาของศูนย์ลำปาง

อาศัยอำนาจตามความข้อ ๒๕ วรรคหนึ่งแห่งระเบียบมหาวิทยาลัยธรรมศาสตร์ ว่าด้วย
การบริหารศูนย์ลำปาง พ.ศ. ๒๕๕๐ อธิการบดีจึงตราระเบียบไว้ดังต่อไปนี้

ข้อ ๑ ระเบียบนี้เรียกว่า “ระเบียบมหาวิทยาลัยธรรมศาสตร์ ว่าด้วยหลักเกณฑ์และอัตรา
การจ่ายเงินค่าตอบแทนแก่บุคลากรทางการศึกษาของศูนย์ลำปาง พ.ศ. ๒๕๕๑”

ข้อ ๒ ระเบียบนี้ให้ใช้บังคับเฉพาะกับการจ่ายเงินซึ่งเบิกจ่ายจากเงินรายได้ของศูนย์ลำปางและให้มีผลใช้บังคับนับถัดจากวันประกาศเป็นต้นไป

ข้อ ๓ ในระเบียบนี้

“มหาวิทยาลัย” หมายความว่า มหาวิทยาลัยธรรมศาสตร์

“ศูนย์ลำปาง” หมายความว่า มหาวิทยาลัยธรรมศาสตร์ ศูนย์ลำปาง

“อาจารย์ประจำ” หมายความว่า ข้าราชการพลเรือนในสถาบันอุดมศึกษา ตำแหน่งวิชาการ พนักงานมหาวิทยาลัยสายวิชาการ และลูกจ้างชั่วคราวในตำแหน่งอาจารย์ของมหาวิทยาลัย
ที่ปฏิบัติงานประจำ ณ ศูนย์ลำปาง และให้หมายความรวมถึงข้าราชการพลเรือนในสถาบันอุดมศึกษาตำแหน่งวิชาการ พนักงานมหาวิทยาลัยสายวิชาการ และลูกจ้างชั่วคราวในตำแหน่งอาจารย์ของมหาวิทยาลัยที่ได้รับมอบหมายให้ไปปฏิบัติงานประจำที่ศูนย์ลำปางด้วย

“อาจารย์ที่เดินทางมาปฏิบัติงาน” หมายความว่า ข้าราชการพลเรือนในสถาบันอุดมศึกษาตำแหน่งวิชาการ พนักงานมหาวิทยาลัยสายวิชาการ และลูกจ้างชั่วคราวในตำแหน่งอาจารย์ของมหาวิทยาลัยที่มิได้ปฏิบัติงานประจำ ณ ศูนย์ลำปางแต่ได้รับมอบหมายจากมหาวิทยาลัย ให้ปฏิบัติหน้าที่เกี่ยวกับการสอน ณ ศูนย์ลำปางเป็นครั้งคราว

“ผู้บรรยายพิเศษ” หมายความว่า บุคคลภายนอกมหาวิทยาลัยหรือบุคลากรของมหาวิทยาลัยที่มิใช่ตำแหน่งอาจารย์ซึ่งได้รับเชิญให้ปฏิบัติหน้าที่เกี่ยวกับการสอน ณ ศูนย์ลำปางเป็นครั้งคราว

“การสอน” หมายความว่า การสอนภาคทฤษฎีและ/หรือการสอนภาคปฏิบัติ

“การสอนภาคทฤษฎี” หมายความว่า การสอนโดยวิธีปาฐกถา วิธีสัมมนา วิธีอภิปราย หรือวิธีอื่นที่คล้ายคลึงกันตามที่กำหนดไว้ในตารางสอน โดยกำหนดให้การสอนภาคทฤษฎี ๑ ชั่วโมง จะต้องใช้เวลาสอนไม่น้อยกว่า ๕๐ นาที และให้ได้รับเงินค่าตอบแทนการสอนเท่ากับ ๑ ชั่วโมง

“การสอนภาคปฏิบัติ” หมายความว่า การสอนที่กำหนดให้นักศึกษาปฏิบัติงานในห้องปฏิบัติการหรือห้องฝึกงานหรือการทบทวนวิชา หรือการสอนที่มีลักษณะคล้ายคลึงกันซึ่งผู้สอนจะคอยควบคุมดูแลอย่างใกล้ชิดตามที่กำหนดไว้ในตารางสอน โดยกำหนดให้การสอนภาคปฏิบัติ ๒ ชั่วโมงให้ได้รับเงินค่าตอบแทนการสอนเท่ากับ ๑ ชั่วโมง

“๑ คาบเวลา หรือ คาบเวลาละ” หมายความว่า เวลาที่ปฏิบัติการสอนติดต่อกัน
ไม่น้อยกว่า ๓ ชั่วโมง

ข้อ ๔ ให้อธิการบดีเป็นผู้รักษาการให้เป็นไปตามระเบียบนี้

ข้อ ๕ ให้ศูนย์ลำปางจ่ายเงินค่าตอบแทนการสอนแก่อาจารย์ประจำที่ปฏิบัติการสอนวิชาในระดับปริญญาตรี ภาคการศึกษาฤดูร้อน ณ ศูนย์ลำปางในอัตราชั่วโมงละ ๔๐๐ บาท

ข้อ ๖ ให้ศูนย์ลำปางจ่ายเงินค่าตอบแทนการสอนแก่อาจารย์ที่เดินทางมาปฏิบัติงาน
และผู้บรรยายพิเศษ ตามหลักเกณฑ์และอัตราดังนี้

๖.๑ อาจารย์ที่เดินทางมาปฏิบัติงานและผู้บรรยายพิเศษที่ปฏิบัติการสอนวิชาในระดับปริญญาตรี ภาคการศึกษาปกติ ณ ศูนย์ลำปาง ให้ได้รับเงินค่าตอบแทนการสอนในอัตราชั่วโมงละ ๐ บาท
และให้ได้รับเงินค่าตอบแทนการสอนนอกพื้นที่มหาวิทยาลัยธรรมศาสตร์ ท่าพระจันทร์และศูนย์รังสิต อีกส่วนหนึ่งในอัตราชั่วโมงละ ๔๐๐ บาท

ผู้บรรยายพิเศษที่ปฏิบัติงานในพื้นที่จังหวัดลำปาง มิให้ได้รับเงินค่าตอบแทนการสอนนอกพื้นที่ตามวรรคหนึ่ง

๖.๒ อาจารย์ที่เดินทางมาปฏิบัติงานและผู้บรรยายพิเศษที่ปฏิบัติการสอนวิชาในระดับปริญญาตรี ภาคการศึกษาปกติ โดยใช้อุปกรณ์สื่อการสอนทางไกลจากที่ใดก็ตามมาศูนย์ลำปาง ให้ได้รับเงินค่าตอบแทนการสอนในอัตราชั่วโมงละ ๔๐๐ บาท

๖.๓ อาจารย์ที่เดินทางมาปฏิบัติงานและผู้บรรยายพิเศษที่ปฏิบัติการสอนวิชาในระดับปริญญาตรี ภาคการศึกษาฤดูร้อน ณ ศูนย์ลำปาง ให้ได้รับเงินค่าตอบแทนการสอนในอัตราชั่วโมงละ ๔๐๐ บาท และให้ได้รับเงินค่าตอบแทนการสอนนอกพื้นที่มหาวิทยาลัยธรรมศาสตร์ ท่าพระจันทร์และศูนย์รังสิต
อีกส่วนหนึ่งในอัตราชั่วโมงละ ๔๐๐ บาท

ผู้บรรยายพิเศษที่ปฏิบัติงานในพื้นที่จังหวัดลำปาง มิให้ได้รับเงินค่าตอบแทน
การสอนนอกพื้นที่ตามวรรคหนึ่ง

๖.๔ อาจารย์ที่เดินทางมาปฏิบัติงานและผู้บรรยายพิเศษที่ปฏิบัติการสอนวิชาในระดับปริญญาตรี ภาคการศึกษาฤดูร้อนโดยใช้อุปกรณ์สื่อการสอนทางไกลจากที่ใดก็ตามมาศูนย์ลำปาง ให้ได้รับเงินค่าตอบแทนการสอนในอัตราชั่วโมงละ ๔๐๐ บาท

ข้อ ๗ ให้ศูนย์ลำปางจ่ายเงินสมนาคุณแก่อาจารย์ที่เดินทางมาปฏิบัติงาน ณ ศูนย์ลำปาง
เพื่อปฏิบัติงานเกี่ยวกับการสอบไล่ การสอบคัดเลือก การปฐมนิเทศ การมัชฌิมนิเทศและปัจฉิมนิเทศ ในอัตราคาบเวลาละ ๕๐๐ บาท

ประกาศ ณ วันที่ ๑๘ เดือน ธันวาคม พ.ศ. ๒๕๕๑

 (ศาสตราจารย์ ดร.สุรพล นิติไกรพจน์)

 อธิการบดี

บัญชีหมายเลข ๑

บัญชีอัตราเงินค่าสอนพิเศษและค่าสอนเกินภาระงานสอน

อัตราเงินค่าสอนพิเศษและค่าสอนเกินภาระงานสอนในสถานศึกษา

|  |  |  |
| --- | --- | --- |
| ลำดับที่ | รายการ | อัตราชั่วโมงละ |
| ๑ | การสอนระดับมัธยมศึกษาตอนต้น มัธยมศึกษาตอนปลาย หรือเทียบเท่า | ๒๐๐ บาท |
| ๒ | การสอนระดับที่สูงกว่ามัธยมศึกษาตอนปลาย หรือเทียบเท่า | ๒๗๐ บาท |

อัตราเงินค่าสอนพิเศษและค่าสอนเกินภาระงานสอนในสถาบันอุดมศึกษา

|  |  |  |
| --- | --- | --- |
| ลำดับที่ | รายการ | อัตราชั่วโมงละ |
| ๑ | การสอนระดับปริญญาตรี หรือเทียบเท่า | ๔๐๐ บาท |
| ๒ | การสอนระดับบัณฑิตศึกษา หรือเทียบเท่า | ๕๔๐ บาท |
| ๓ | ผู้ได้รับเชิญให้สอนตามข้อ ๑๔.๓ ที่มิได้เป็นข้าราชการหรือลูกจ้างของทางราชการ หรือพนักงานหรือลูกจ้างของรัฐวิสาหกิจ ให้ได้รับเงินค่าสอนพิเศษเพิ่มขึ้นอีกหนึ่งเท่าของอัตราเงินค่าสอนพิเศษตาม ๑ หรือ ๒ |  |

บัญชีหมายเลข ๖

การสอนในสถาบันอุดมศึกษาที่มีการสอนระดับต่ำกว่าปริญญาตรี

ที่ผู้ทำการสอนมีสิทธิได้รับเงินค่าสอนเกินภาระงานสอนสำหรับหน่วยชั่วโมง

ที่สอนนอกเหนือจากจำนวนหน่วยชั่วโมงที่ต้องทำการสอนในหนึ่งภาคการศึกษา

|  |  |  |
| --- | --- | --- |
| ตำแหน่งของผู้ทำการสอน | ระดับการศึกษาที่ทำการสอน | จำนวนหน่วยชั่วโมงที่ต้องทำการสอนในหนึ่งภาคการศึกษา |
| ๑. ตำแหน่งวิชาการซึ่งทำหน้าที่สอนและวิจัยหรือทำหน้าที่วิจัยโดยเฉพาะศาสตราจารย์(๑) รองศาสตราจารย์ (๒) ผู้ช่วยศาสตราจารย์(๓) อาจารย์ หรือตำแหน่งอื่นตามที่ ก.พ.อ. กำหนด | สอนระดับต่ำกว่าปริญญาตรี ในสถาบันอุดมศึกษาที่ตนสังกัดหรือในสถาบันอุดมศึกษาอื่น ตามโครงการแลกเปลี่ยนอาจารย์ระหว่างสถาบันอุดมศึกษา | ป.ว.ช. ทวิภาค ๒๘๘ หน่วยชั่วโมงไตรภาค ๒๑๖ หน่วยชั่วโมงจตุรภาค ๑๘๐ หน่วยชั่วโมงป.ว.ส. ทวิภาค ๒๔๐ หน่วยชั่วโมงไตรภาค ๑๘๐ หน่วยชั่วโมงจตุรภาค ๑๕๐ หน่วยชั่วโมง |
| ๒. ผู้บริหาร(๑) อธิการบดี(๒) รองอธิการบดี(๓) คณบดี (๔) หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ(๕) ผู้ช่วยอธิการบดี | สอนระดับต่ำกว่าปริญญาตรี ในสถาบันอุดมศึกษาที่ตนสังกัด | ป.ว.ช. ทวิภาค ๑๙๒ หน่วยชั่วโมงไตรภาค ๑๔๔ หน่วยชั่วโมงจตุรภาค ๑๒๐ หน่วยชั่วโมงป.ว.ส. ทวิภาค ๑๔๔ หน่วยชั่วโมงไตรภาค ๑๐๘ หน่วยชั่วโมงจตุรภาค ๙๐ หน่วยชั่วโมง |
| ๓. ผู้บริหาร(๑) รองคณบดี หรือรองหัวหน้า หน่วยงานที่เรียกชื่ออย่างอื่นที่มีฐานะเทียบเท่าคณะ (๒) ผู้อำนวยการกองหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากองตามที่ ก.พ.อ. กำหนด (๓) ตำแหน่งอื่นตามที่ ก.พ.อ. กำหนด | สอนระดับต่ำกว่าปริญญาตรี ในสถาบันอุดมศึกษาที่ตนสังกัด | ป.ว.ช. ทวิภาค ๒๔๐ หน่วยชั่วโมงไตรภาค ๑๘๐ หน่วยชั่วโมงจตุรภาค ๑๕๐ หน่วยชั่วโมงป.ว.ส. ทวิภาค ๑๙๒ หน่วยชั่วโมงไตรภาค ๑๔๔ หน่วยชั่วโมงจตุรภาค ๑๒๐ หน่วยชั่วโมง |
| ๔. ผู้ทำหน้าที่สอนและวิจัยหรือทำหน้าที่วิจัยโดยเฉพาะและได้รับการแต่งตั้งให้ทำหน้าที่ธุรการ | สอนระดับต่ำกว่าปริญญาตรี ในสถาบันอุดมศึกษาที่ตนสังกัด | ป.ว.ช. ทวิภาค ๑๙๒ หน่วยชั่วโมงไตรภาค ๑๔๔ หน่วยชั่วโมงจตุรภาค ๑๒๐ หน่วยชั่วโมงป.ว.ส. ทวิภาค ๑๖๐ หน่วยชั่วโมงไตรภาค ๑๒๐ หน่วยชั่วโมงจตุรภาค ๑๐๐ หน่วยชั่วโมง |